U-I-327/98
Datum: 2000-05-25T00:00:00.000+02:00
ecli: ECLI:SI:USRS:2000:U.I.327.98
vrsta: občinski predpis
zadeva: ocena ustavnosti in zakonitosti predpisov in drugih splošnih aktov
objavljeno: OdlUS IX, 118 | 25.05.2000
dokument: US20124
akt: Poslovnik Občinskega sveta Občine Kamnik z dne 19. 7. 1995 Pravilnik o plačah funkcionarjev Občine Kamnik z dne 6. 3. 1995, s poznejšimi spremembami in dopolnitvami
resitev: ustavitev
izrek: Postopek za preizkus pobude za začetek postopka za oceno ustavnosti Poslovnika Občinskega sveta Občine Kamnik, sprejetega 19. 7. 1995, in Pravilnika o plačah funkcionarjev Občine Kamnik, sprejetega 6. 3. 1995, s poznejšimi spremembami in dopolnitvami, se ustavi.
stavek: Ustavno sodišče ustavi postopek, če pobudnik umakne pobudo.
odlocitev: sklep
geslo: Ustavitev postopka zaradi umika pobude.
podlaga: Zakon o Ustavnem sodišču (ZUstS), 6. čl.
vlagatelj: Župan Občine Kamnik
datum_vloge: 1998-09-21T22:00:00.000Z
datum_odlocitve: 2000-05-24T22:00:00.000Z

# U-I-327/98

25. 5. 2000

---

# S K L E P

Ustavno sodišče je v postopku za preizkus pobude Župana Občine Kamnik na seji dne 25. maja 2000

s k l e n i l o:

Postopek za preizkus pobude za začetek postopka za oceno ustavnosti Poslovnika Občinskega sveta Občine Kamnik, sprejetega 19. 7. 1995, in Pravilnika o plačah funkcionarjev Občine Kamnik, sprejetega 6. 3. 1995, s poznejšimi spremembami in dopolnitvami, se ustavi.

## O b r a z l o ž i t e v

Pobudnik predlaga presojo ustavnosti Poslovnika Občinskega sveta Občine Kamnik in Pravilnika o plačah funkcionarjev Občine Kamnik ter navaja, da sta oba navedena splošna akta neveljavna, saj nista bila objavljena v uradnem glasilu Občine. Pravilnika o plačah funkcionarjev pa naj niti ne bi bil sprejel pristojni organ Občine, saj ga je sprejela Komisija za volitve, imenovanja, administrativne zadeve, odlikovanja in priznanja. Po mnenju pobudnika navedeni splošni akti niso veljavni, kar utemeljuje s sklicevanjem na 154. člen Ustave, ki določa, da morajo biti predpisi objavljeni, preden začnejo veljati.

Pobudnik je z vlogo z dne 11. 5. 2000 v celoti umaknil pobudo za presojo ustavnosti v sklepu navedenih občinskih aktov. Zaradi tega je Ustavno sodišče postopek ustavilo.

Ustavno sodišče je sprejelo ta sklep na podlagi 6. člena Zakona o Ustavnem sodišču (Uradni list RS, št. 15/94 - ZUstS) v sestavi: namestnik predsednika dr. Lojze Ude ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk in dr. Dragica Wedam-Lukić. Sklep je sprejelo soglasno.

Namestnik predsednika
 dr. L o j z e  U d e